Die verborgenheid van die HERE is vir die wat Hom vrees, en sy verbond om hulle dit bekend te maak. (Psalms 25:14 AFR53)
Sy liefde is soos sy Wese - ondeurgrondelik . Luister hoe beskryf die Heilige Gees dit in Romeine 8:
Daarop het die HERE neergedaal in die wolk en met hom gespreek; en Hy het van die Gees wat op hom was, afgesonder en op die sewentig oudstes gelê. En terwyl die Gees op hulle rus, het hulle geprofeteer; maar daarna nie meer nie. (Numeri 11:25 AFR53)
Jesus sê vir hom: Ek is so lankal by julle, en het jy My nie geken nie, Filippus? Hy wat My gesien het, het die Vader gesien. En hoe sê jy: Toon ons die Vader? (Johannes 14:9 AFR53)
Die geheim van God se Naam is aan sy kinders toevertrou - hulle ken Hom deur sy Naam. Vir die wat die Naam van die Here ken en vrees, is God 'n bekende en lewende God wat elke oomblik by en met hulle is.
deurdat Hy aan ons die verborgenheid van sy wil bekend gemaak het na sy welbehae wat Hy in Homself voorgeneem het, (Efesiërs 1:9 AFR53)
Die teenoorgestelde is ook waar: Vir die wat die Here nie ken en aanbid nie is Hy 'n onbekende God ( 'n Wrede God - daarom is Hy onaanvarbaar vir baie moderne mense.)
Die Bybel noem die Name van die Here - sy Name is Hyself, soos wat Hy na sy aard en Wese is, soos wat Hy na ons toe kom.
Want ons ken ten dele en ons profeteer ten dele. Maar as die volmaakte gekom het, dan sal wat ten dele is, tot niet gaan. Toe ek 'n kind was, het ek gepraat soos 'n kind, gedink soos 'n kind, geredeneer soos 'n kind; maar nou dat ek 'n man is, het ek die dinge van 'n kind afgelê. Want nou sien ons deur 'n spieël in 'n raaisel, maar eendag van aangesig tot aangesig. Nou ken ek ten dele, maar eendag sal ek ten volle ken, net soos ek ten volle geken is. (1 Korintiërs 13:9-12 AFR53)
Ons wil weet van die troos wat die Here se naam vir ons inhou, want in sy Naam het ons die hoop op die ewigheid en al die dinge wat daarmee saamgaan, soos bv. die ewige lewe, en om met ons liggame uit die graf te mag opstaan met die wederkoms.
Om die dinge te kan verstaan en te glo, vereis kennis, want 'n mens kan nie iets glo waarvan jy niks weet nie.
Hy doen dit ook inderdaad! Daarvoor gebruik Hy ons eie verantwoordelikheid: Hy gebruik sy Woord en sy Gees om ons kennis uit te brei.
As God van die verbond, openbaar Hy Hom nie net in sy Woord nie, maar ook in die sakramente. Die sakramente bevestig sy Goddelike werking met ons:
Die Doop bevestig sy sluiting van die verbond met ons en die Nagmaal sy verlossing en versoening vir elkeen van ons.
Albei die sakramente openbaar en bevestig ook die absoluutheid waarmee ons God die magte van die hel verpletter.
Spreek met Aäron en sy seuns en sê: So moet julle die kinders van Israel seën deur vir hulle te sê: Die HERE sal jou seën en jou behoed; die HERE sal sy aangesig oor jou laat skyn en jou genadig wees; die HERE sal sy aangesig oor jou verhef en aan jou vrede gee. So moet hulle dan my Naam op die kinders van Israel lê; en Ék sal hulle seën. (Numeri 6:23-27 AFR53)
So verlig God ons om in sy liefde en in sy lig te kan lewe. So maak Hy ons in ons kennis opgewasse om sy Naam ook teen die sonde van die wêreld te kan verdedig en uit te dra.
Ons het die roeping (opdrag) van God af ontvang om sy Naam wat vir die ongelowiges verborge is, te bely.
Om die Naam van God te bely, sluit in 'n sekere sin ook aan by die gelykenis wat die Here Jesus van die talente vertel het.
Wie van ons is so bekwaam dat Hy nie nodig het dat die Here hom bekwaam moet maak om sy Naam en sy heiligheid te bely nie?
As iemand die Here wil dien, is dit vir die Here net aanvaarbaar as hierdie aanbidding gebeur binne die grense wat God self daarvoor neerlê.
As mens jou eie manier van aanbidding uitoefen, verwerp die Here dit en noem Hy dit eiewillige godsdiens. Hy aanvaar nie so-iets nie.
Nou is die indruk wat mens kry dat jy meteens nie meer in die hemel voor God staan nie, maar op die aarde in die middel van alle menslike sorge van die lewe staan.
Maar dis nie waar nie, want die gebed vir versorging in ons tydelike en liggaamlike behoeftes, is bloot in voortsetting van ons gebed dat die Here sy wil moet laat geskied.
Na die sondeval het die Here gesê dat hy nou in die sweet van sy gesig sal werk vir kos. Dus daar moet gewerk word.
En elke keer het Hy spesifiek die Naam JHWH gebruik wanneer Hy so 'n verbond opgerig het, omdat hierdie Naam die ewige bestaan van God weergee: Sy verbond bestaan dus ook ewig.
Daarom moet ons in ons onwaardigheid juis na die Ewige en Onveranderlike toe gaan en by Hom gaan smeek vir alles wat ons in die lewe en in die ewige lewe nodig het.
Een van die opdragte wat die Here Jesus vir ons gegee het, was dat ons vir al ons nood tot die Vader moet bid. Die Heilige Gees is toe ook later gestuur om ons onder andere hierin by te staan.
Kom ons bid altyd vir daaglikse en ewige versorging omdat ons deur die Here Jesus die toegang het om dit van die almagtige God te vra, en te weet dat Hy ons sal versorg met alles wat ons nodig het.